GiliGold/VAD_KnessetCorpus huggingface dataset:
עבדאללה אבו מערוף: זה דוגמאות.
עבדאללה אבו מערוף: לכן העניין הוא עקרוני ביותר.
עבדאללה אבו מערוף: יש לקדם את החוק הזה, אם זה יהיה בוועדת הכספים או בוועדת החוקה.
עבדאללה אבו מערוף: איזו ועדה – אני חושב שזה עניין שולי, והמהות היא שצריך לעשות משהו - - -
יואב קיש: אני רוצה להגיד שני דברים, וברשותך, הוא רוצה לעזוב.
ישראל אייכלר: יש לי ישיבת ועדת - - -
עבדאללה אבו מערוף: גם לי יש ועדות - - -
יואב קיש: קודם כל, חבר הכנסת אייכלר לא אמר במליאה שהוא מחויב לוועדת שרים.
ישראל אייכלר: אמרתי שלא.
יואב קיש: ולכן בעניין הזה אני בהחלט אקיים את הדיון, אנחנו גם נקיים הצבעה והיא תהיה במועד אחר.
יואב קיש: דבר שני, ספציפית, אני לא נכנס לנושא של החוק והכסף וכל מה שדיברנו.
יואב קיש: אני מדבר רק על הנושא של העומס בוועדות.
יואב קיש: שולי, בעניין הזה אני רוצה להתייחס למה שאמרת.
יואב קיש: מאז שאני בתפקיד יש תלונות רק על ועדת החוקה.
יואב קיש: יכול להיות שלפני זה המצב היה הפוך.
יואב קיש: אני זוכר גם כחבר ועדה שהיו ועדות אחרות.
יואב קיש: אני אומר לך שזו הסיטואציה כרגע.
יואב קיש: אני הבאתי את העניין לתשומת לבו של חבר הכנסת ניסן סלומינסקי - - -
שולי מועלם-רפאלי: מצוין, וטוב שאתה אומר את זה גם לי, וגם אני - - -
יואב קיש: והוא יצטרך לוועדה הזו לתת דין וחשבון ולא לעכב דברים של ח"כים.
יואב קיש: אם יש לו בעיה של עומס, אנחנו נפנה את זה לוועדות אחרות.
עבדאללה אבו מערוף: זה עקרוני.
שולי מועלם-רפאלי: אדוני, אני שמחה שהבאת את זה לתשומת לבי.
שולי מועלם-רפאלי: גם אני אשים לו כוכבית שישים לב.
שולי מועלם-רפאלי: אני חושבת שרק צריך לשים לב איך מתנהלים.
שולי מועלם-רפאלי: עדיין יש פה משהו שבמהותו בטח לא שייך לוועדת הכספים.
שולי מועלם-רפאלי: אפשר על זה לקיים דיון - - -
יואב קיש: בסדר, לא כרגע.
יואב קיש: אייכלר הלך, אתה בכל זאת רוצה להגיד כמה מילים?
<גיל ברינגר: אני חושב שזה קשור, זה שהוא הלך וזה שרציתי לומר כמה דברים.
יואב קיש: היה חשוב שהוא ישמע, אבל בסדר.
<גיל ברינגר: אפשר לקרוא לו אולי?
יואב קיש: לא, יש לו ועדה באחת וחצי.
<גיל ברינגר: אז אפשר לומר, בכל זאת?
יואב קיש: אתה מקבל את הבמה, אני רק אומר שבלי אייכלר.
<ארבל אסטרחן: הוא יראה בפרוטוקול.
<גיל ברינגר: טוב, הוא יראה את זה אחרי זה.
<גיל ברינגר: אל"ף, אני רוצה לומר לפרוטוקול, אל"ף, לגבי הסגנון של הדברים, שאני עוד אשמע ממנו, אתמול הוא אמר לי ולשרה ללכת לעזאזל.
<גיל ברינגר: אני חושב שזה סגנון לא מקובל.
עבדאללה אבו מערוף: מי אתה?
<גיל ברינגר: גיל ברינגר, עוזר שרת המשפטים.
יואב קיש: עבדאללה, זה שאתה לא מכיר אותו זה לא טוב כי כל חקיקה פרטית שאתה רוצה להעביר זה הצינור.
עבדאללה אבו מערוף: זה הצינור, אבל אני יודע שלדבר אלמנטרי, פשוט מאוד אומרים "נייט", אז עזוב, בבקשה.
יואב קיש: "נייט" ברוסית, הוא אומר.
איילת נחמיאס ורבין: אה, "נייט".
איילת נחמיאס ורבין: אה, עבדאללה.
איילת נחמיאס ורבין: עבדאללה, אנחנו יודעים שאתה יודע גם רוסית - - -
<גיל ברינגר: לגופו של עניין, נתחיל מהעניין הפוליטי פשוט כי הוא עלה, ואחרי זה נתייחס להצעה עצמה.
<גיל ברינגר: חבר הכנסת אייכלר העביר חמש הצעות חוק בוועדת שרים לחקיקה, ביניהן ההצעה הזו - - -
יואב קיש: על טרומית אתה מדבר?
<גיל ברינגר: בוועדת שרים לחקיקה.
<גיל ברינגר: אני לא אחראי על המליאה.
שולי מועלם-רפאלי: לא, כי היתה לו טענה שלא מעבירים הצעות שלו בוועדת שרים.
יואב קיש: אבל אם ועדת שרים לחקיקה אומרת מעבירים טרומית ועוצרים, אז אתה לא יכול לומר לי, אני לא אחראי על המליאה.
<גיל ברינגר: בסדר גמור, אז בארבע הצעות חוק היא לא עשתה את זה.
<גיל ברינגר: אגב, בחלק מהצעות החוק שהוא פירט את הקשיים שהיו בלהעביר את ההצעות, מי שפתר את הקשיים האלה, אני אומר את זה פה, זה הייתי אני באופן אישי.
<גיל ברינגר: עשיתי דוקטורט על ההצעות, כולל מועדי ישראל, כדי לפתור את זה וכדי להגיע להסכמה עם הערבים ולעשות את זה באופן שהוא קונסנסואלי.
<גיל ברינגר: אז אני מתייחס לעניין הזה.
<גיל ברינגר: זאת אומרת, מבחינת הסטטיסטיקה הוא הרבה יותר מהממוצע לח"כ בקואליציה.
<גיל ברינגר: לא לכל ח"כ בקואליציה יש חמש הצעות חוק שעברו ועדת שרים.
<גיל ברינגר: באופן כללי, אני מבין שהוא ייצג את יהדות התורה בהקשר הזה, למרות שאני לא בטוח שהם - - -
יואב קיש: לא, לא בטוח.
יואב קיש: הוא לא אמר.
<גיל ברינגר: הוא הציג את זה בצורה כזאת שמתעללים בח"כים של יהדות התורה.
<גיל ברינגר: מספר 4 בסטטיסטיקה של ועדת שרים הוא גפני - - -
יואב קיש: מי מספר 1?
<גיל ברינגר: אני אגיד לך מי מספר 2.
יואב קיש: לא, מי מספר 1, אני רוצה לדעת.
<גיל ברינגר: אתה יודע מי מספר 2?
<גיל ברינגר: נכון.
<גיל ברינגר: מספר 1 יושבת כאן.
שולי מועלם-רפאלי: לא ידעתי את זה עד הרגע הזה.
איילת נחמיאס ורבין: אני רוצה להגיד לכם, אני התנהלתי בדיון הזה בשקט ובנימוס, אבל אתם נותנים לי כלים שאני לא בטוחה שאתם התכוונתם לתת לי.
איילת נחמיאס ורבין: אז אני מציעה לך בתור מי שדווקא מחשיבה אותך כבן-אדם רציני – אני מציעה לך, תעצור במקומות הנכונים.
שולי מועלם-רפאלי: תעצור ב"אין כניסה" הזה.
<גיל ברינגר: בכל מקרה, אין שחר לעניין הזה שיהדות התורה מופלית, או שחבר הכנסת אייכלר באופן אישי מופלה.
<גיל ברינגר: לא רק שאין שחר לדברים האלה, להיפך.
<גיל ברינגר: אנחנו עושים עבודה מאוד קשה כדי להעביר הצעות חוק מאוד טובות של אייכלר, והיו לו כמה הצעות מאוד טובות שהוועדה העבירה.
<גיל ברינגר: לגבי ההצעה עצמה – הרעיון שזה יעבור מחוקה לכספים, אין לו שחר.
<גיל ברינגר: יש מומחיות לוועדת החוקה, היא המומחית לחוק הוצאה לפועל.
<גיל ברינגר: מבחינת ההצעה עצמה, לגופה – הוא אמר, יש איזה מישהו במשרד המשפטים.
<גיל ברינגר: המשנה ליועץ המשפטי לממשלה בכבודו ובעצמו יושב על הדבר הזה, עורך-דין אבי ליכט.
<גיל ברינגר: הוא מטפל בזה באופן אישי, הוא הפך את כל העולם במשך שבעת החודשים האחרונים כדי להגיע לנוהל עם רשות שדות התעופה שמקובל גם על הנהלת בתי-המשפט.
<גיל ברינגר: השבוע יש דיון איתם כדי לסגור את הנושא הזה, והנושא הזה אמור להיכנס בעוד כמה שבועות.
<גיל ברינגר: זה פותר את הבעיה כפי שהוצגה בדברי ההסבר - - -
יואב קיש: של המזוודות או של היציאה?
<גיל ברינגר: תראה, יכול להיות שמחר הוא יחליט שההצעה באה לפתור את בעיית - - -
שולי מועלם-רפאלי: ההצעה באה על הרקע הזה.
שולי מועלם-רפאלי: כשאתה אומר, דברי הסבר – רק זה, רק המזוודות.
<גיל ברינגר: לא, לא.
<גיל ברינגר: יכול להיות שמחר נגלה שהצעת החוק באה לפתור את בעייתה רעב ברואנדה, אבל בדברי ההסבר מה שמופיע, זה בדיוק הדבר שעכשיו הולך להיפתר באמצעות הנוהל.
<גיל ברינגר: זאת אומרת, הצ'ק-אין המאוחר והמזוודה בבטן המטוס – נפתר.
<גיל ברינגר: עכשיו אני מבין שנזכרו מאוחר יותר להגיד, בעצם יש בעיה אחרת, שאותה לא הזכרנו בדברי ההסבר.
<גיל ברינגר: בדברי ההסבר דיברו על העיכוב.
עבדאללה אבו מערוף: העניין העקרוני הוא לא עניין המזוודות.
<גיל ברינגר: אני חייב להגיד פה גם את הדבר האחרון ובזה אני אסיים – כנגד כל בן-אדם שחייב 3,000 שקל, יש מישהו שחייבים לו 3,000 שקל.
<גיל ברינגר: ובנושא הזה, דין פרוטה כדין מאה.
<גיל ברינגר: אני מצפה מהכנסת להגן על אנשים שחייבים להם כסף.
<גיל ברינגר: זה ספקים קטנים.
יואב קיש: יש לי שאלה – ואם זה 500 שקל?
<גיל ברינגר: אז יש שיקול דעת לרשם ההוצאה לפועל.
<גיל ברינגר: כרגע אנחנו לא מדברים על מצב שבו רשם ההוצאה לפועל אומר, חייב 500 שקל – עיכוב יציאה מהארץ.
<גיל ברינגר: מה שחבר הכנסת אייכלר מבקש לעשות זה הפוך - - -
שולי מועלם-רפאלי: הרי לא מעכבים יציאה מהארץ כל אחד.
שולי מועלם-רפאלי: אתה יודע את זה הכי טוב פה מכולנו.
שולי מועלם-רפאלי: זה לא מגיעים אליכם כטייסים?
יואב קיש: אני מעכב אנשים?
שולי מועלם-רפאלי: לא, הייתי בטוחה שאתה מכיר את ההתנהלות הזאת.
יואב קיש: אני מכיר את זה שעוצרים, ומחכים שיורידו את המזוודות.
יואב קיש: את זה אני מכיר.
איילת נחמיאס ורבין: יואב, - - - כל הזמן שאתה עובר ב-crew.
איילת נחמיאס ורבין: תקשיב שנייה, הבעיה היא לא ה-500 שקלים, כי ה-500 שקלים, לרוב, בטח אם זה רשויות מדינה, הן יודעות לעקל לך את הכסף מחשבון הבנק, תאמין לי, אני עכשיו מטפלת סביב חיסכון לכל ילד בעיקול קצבאות ילדים.
איילת נחמיאס ורבין: תאמין לי, הבעיה היא באמת אותם עוסקים קטנים שאתה אומר לעצמך, לשים אחד כנגד השני, ואז צריך לראות מה עושים באמת.
<גיל ברינגר: רק נקודה אחרונה – ההצעה של אייכלר מבקשת לקבוע שלעולם לא ניתן יהיה לעשות את זה.
<גיל ברינגר: אנחנו מבקשים להשאיר את המצב על כנו, שבו יש שיקול דעת רחב לרשם ההוצאה לפועל, לא ראיתי שהוא עושה את זה ללא הגבלה.
יואב קיש: ארבל, אני אתן לך להתייחס בסיבוב הבאה.
יואב קיש: אני יודע שיש לך דעה קבועה.
<גיל ברינגר: היושב-ראש, עוד נקודה אחרונה.
<גיל ברינגר: חבר הכנסת אייכלר, אומנם באופן די מוזר אמר את זה במליאת הכנסת, שהוא לא מקבל את ההכרעה של ועדת השרים.
<גיל ברינגר: היא עדיין מחייבת אותו לפי המשטר הקואליציוני.
<גיל ברינגר: אין קשר לשאלה אם הוא אמר או לא אמר - - -
עבדאללה אבו מערוף: זה כבר ויכוח ביניכם.
שולי מועלם-רפאלי: טוב, זה ויכוח פנים קואליציוני שצריך לדבר עליו.
יואב קיש: אז למה שואלים?
יואב קיש: אז אל תשאלו.
יואב קיש: תגידו, זו ההחלטה ולמה אתה שואל?
<גיל ברינגר: יכול להיות שהיתה טעות ששאלו, אבל עדיין הקואליציה תמיד עובדת - - -
יואב קיש: לא, זה לא טעות.
יואב קיש: אתה שואל כל הזמן.
<גיל ברינגר: לא, אבל הקואליציה תמיד עובדת לפי החלטה של ועדת שרים.
יואב קיש: לא, את זה אני לא מוכן לקבל, כי לא עכשיו תפסול ככה על דרך אגב למה שואלים את הח"כים.
יואב קיש: זה לא עובד.
<גיל ברינגר: בכל מקרה, אין שום פטור לח"כ בשעה שהוא אמר את זה.
<גיל ברינגר: כי אין שום חוק כזה.
<גיל ברינגר: זאת אומרת, יש משמעת קואליציונית - - -
שולי מועלם-רפאלי: גיל, זה לדעתי צריך ללכת לדיון פנימי שלנו בקואליציה, כי גם השאלה, אם זה לא מחייב אז אולי זה לא מחייב גם את ועדות הכנסת, ואז החגיגה תהיה - - -
<גיל ברינגר: את הכנסת בוודאי שזה לא מחייב.
<גיל ברינגר: זה ברמה קואליציונית.
יואב קיש: זה לא מחייב את הוועדות, וזה לא מחייב את ההצבעות במליאה.
<ארבל אסטרחן: ועדות זה לא מחייב - - -
שולי מועלם-רפאלי: אנחנו לא רוצים להגיע למקום הזה.
<גיל ברינגר: בסדר, זה דבר שפורם את הקואליציה.
<גיל ברינגר: הוא לא מחבר אותה.
יואב קיש: אנחנו נקבע דיון נוסף לדבר הזה.
יואב קיש: אנחנו מתחילים עם קביעת הוועדה לדיון בהצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע.
יואב קיש: הלשכה המשפטית העבירה את ההצעה להעביר את החוק הזה לוועדה המשותפת לוועדת חוקה, חוק ומשפט ולוועדת הפנים והגנת הסביבה וועדת המדע והטכנולוגיה, בהתאם לחוק הכללת אמצעי זיהוי ביומטרי.
יואב קיש: זה המקום הטבעי של החוק הזה.
יואב קיש: הוא נידון שם כבר כמה שנים וברור שזה מקומו.
יואב קיש: דיברתי עם השר אריה דרעי.
יואב קיש: זה פחות בעניין הוועדה הזאת, אבל כנראה כדי שהוועדה תוכל גם לעמוד בלוח הזמנים, היא תקבל חודשיים הארכה, צו שמאפשר את המשך המאגר לחודשיים, כדי שהחקיקה לא תהיה בשבוע חנוכה, שהוא שבוע בלתי אפשרי מבחינת לוחות זמנים בכנסת.
שולי מועלם-רפאלי: זה הולך לוועדה המשותפת הקיימת?
יואב קיש: בעד ההצעה – 4
יואב קיש: נמנעים – אין ההצעה להעביר הצעת החוק לוועדה המשותפת נתקבלה.
יואב קיש: בוועדה הזאת קרו שני דברים.
יואב קיש: בוועדת חוקה, חוק ומשפט, חבר הכנסת יואב בן צור כבר לא חבר, ובמקומו חבר הכנסת מיכאל מלכיאלי מכהן.
יואב קיש: לכן אנחנו מחליפים את חבר הכנסת יואב בן צור.
יואב קיש: זו אותה ועדה, דרך אגב: חילופי אישים בוועדה המשותפת לוועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה, בהתאם לחוק אמצעי זיהוי ביומטריים.
יואב קיש: הוועדה הזאת כנראה הולכת להמשיך את החקיקה, לכן מטעם ועדת החוקה, חוק ומשפט, במקום חבר הכנסת יואב בן צור יכהן חבר הכנסת מיכאל מלכיאלי.
יואב קיש: יש לנו חילופים בוועדת הפנים והגנת הסביבה, של סיעת הליכוד.
יואב קיש: שם מיקי מכלוף זוהר כבר לא חבר.
יואב קיש: החליפה אותו שרן השכל.
דוד ביטן: לא, שרן השכל לא יכולה להיות שם.
יואב קיש: את מי אתה רוצה?
דוד ביטן: אני אגיד לך אחר כך.
דוד ביטן: לא ידעתי שאתה רוצה להחליף.
יואב קיש: זאת החלפה סטנדרט.
דוד ביטן: לא, היא עושה בעיות בוועדה.
דוד ביטן: עד שלא אדע מה העמדות שלה, אני לא רוצה.
יואב קיש: בינתיים אנחנו מצביעים רק על ועדת החוקה, חוק ומשפט, שבמקום חבר הכנסת יואב בן צור יכהן חבר הכנסת מיכאל מלכיאלי.
דוד ביטן: יש רוב של אדם אחד בוועדה הזאת.
יואב קיש: אני קורא את הרכב הוועדה.
יואב קיש: החברים בקואליציה בוועדת החוקה: ניסן, ברקו, בו צור שהתחלף במלכיאלי, זה שלושה.
יואב קיש: בוועדת הפנים: דוד ומכלוף, זה חמישה.
יואב קיש: בוועדת המדע מקלב, אני ואתה.
יואב קיש: זה יוצא שמונה.
יואב קיש: אתה יכול לשים את שרן השכל או את נאוה בוקר.
יואב קיש: תחליט אחר כך.
שולי מועלם-רפאלי: מנהל ועדת חוקה מבקש לתת הסבר.
שולי מועלם-רפאלי: אפשר להקשיב לו?
יואב קיש: אני לא דן בזה, חברים.
יואב קיש: אנחנו מצביעים על הצעה להחליף בוועדה את נציג ועדת החוקה, במקום חבר הכנסת יואב בן צור יכהן חבר הכנסת מיכאל מלכיאלי.
יואב קיש: נמנעים – אין ההצעה בנוגע לחילופי אישים בוועדה נתקבלה.
יואב קיש: עכשיו אנחנו רואים שיש 10-5.
דוד ביטן: אז למה פנה אלי יושב-ראש הוועדה וביקש שנחליף בגלל לשון המאזניים?
יואב קיש: אתה החלפת פה באמת, ולפני 10-5 זה היה 9-6.
יוליה מלינובסקי: חבל שיושב-ראש הקואליציה יצא.
יואב קיש: יש נציג לישראל ביתנו?
יוליה מלינובסקי: אני מודיעה בפה מלא פה, ואני מבקשת שיהיה רשום בפרוטוקול, שאם ישראל ביתנו לא תהיה ברכב הוועדה המשותפת על החוק הזה, אנחנו גם לא נהיה שותפים במליאה בחוק הזה.
יוליה מלינובסקי: כי הטענה שזה כבר סגור ונעול היא טענה לא מקובלת, כי ההרכב הקואליציוני השתנה וחשוב לנו לקחת חלק בוועדה הזאת.
יוליה מלינובסקי: שימצאו דרך.
שולי מועלם-רפאלי: ישראל ביתנו מחליטים את מי הם שמים.
אוסאמה סעדי: אין להם בכלל חבר בוועדה.
אוסאמה סעדי: אין להם נציג.
יואב קיש: אין פה יועצת משפטית.
יואב קיש: השאלה היא האם אני יכול למנות על חשבון הליכוד חבר, והאם הוא חייב להיות חבר באותה ועדה.
שולי מועלם-רפאלי: בוועדה המשותפת יש חברים משלושת הוועדות.
יוליה מלינובסקי: יש לנו נציג בוועדת פנים, חמד עמאר, ואני ממלאת המקום.
מיקי רוזנטל: זה דורש הצבעה במליאה.
יואב קיש: רק הודעה.
יואב קיש: אני מציע שתלכי לדוד ביטן ותגידי לו שאני הצעתי שחמד עמאר יהיה.
יוליה מלינובסקי: הוא לא מוכן לעשות שום שינויים.
שולי מועלם-רפאלי: עכשיו הוא יהיה מוכן.
שולי מועלם-רפאלי: תקשיבי למה שאומר לך היו"ר.
יואב קיש: מיקי זוהר היה בוועדת הפנים ולא יכול להיות בוועדת הפנים.
יואב קיש: גם אני אגיד לדוד ביטן שחמד עמאר יהיה נציג ועדת הפנים במשותפת הזאת, ואז אין בעיה.
יואב קיש: את תחליפי אותו.
יואב קיש: בחירת ממלא מקום ליו"ר הכנסת בעת העדרו מהארץ.
יואב קיש: מזכירת הכנסת, בבקשה.
ירדנה מלר-הורוביץ: היושב-ראש יצא בשבוע החנוכה, בשבוע הבא, ביום רביעי, יחזור ביום ראשון שלאחר מכן, בין ה-28 בדצמבר ל-1 בינואר.
ירדנה מלר-הורוביץ: הוא מבקש שתמלא את מקומו סגנית היושב-ראש, טלי פלוסקוב.
אוסאמה סעדי: מי היה לפני כן?
מיקי רוזנטל: בכל פעם שהוא נוסע, צריך למנות מישהו.
דוד ביטן: רק את אחמד טיבי לא ממנים אף פעם.
אוסאמה סעדי: אני מציע את אחמד טיבי.
ירדנה מלר-הורוביץ: > סעיף 20 לחוק יסוד: הכנסת קובע: יצא יושב-ראש הכנסת את גבולות המדינה, ימלא סגן יושב-ראש את מקומו עד שישוב היושב-ראש.
ירדנה מלר-הורוביץ: סעיף 20א(ד):
ירדנה מלר-הורוביץ: סגן היושב-ראש שיכהן כממלא מקום של יושב-ראש הכנסת הוא הסגן שנבחר לכך על-ידי ועדת הכנסת.
ירדנה מלר-הורוביץ: לכן הבקשה היא הגיעה לפה.
ירדנה מלר-הורוביץ: מדובר בסוף שבוע.
יואב קיש: זו הצעה של היושב-ראש.
יואב קיש: אתה יכול להציע ליושב-ראש.
דוד ביטן: אנחנו תומכים באחמד טיבי, אבל היושב-ראש הציע מישהו אחר, וחייבים להצביע רק על ההצעה שלו.
יואב קיש: בעד הצעה – 6
יואב קיש: נמנעים – אין ההצעה למנות את חברת הכנסת טלי פלוסקוב לממלאת-מקום יושב-ראש הכנסת נתקבלה.
יואב קיש: <4.
יואב קיש: רביזיה על החלטת ועדת הכנסת בדבר ביקורי חברי הכנסת אצל אסירים ביטחוניים והדיון המהיר בעניין "הגבלות על ביקורי חברי הכנסת בבתי הכלא">
יואב קיש: אני עובר לנושא האחרון.
יואב קיש: יש רביזיה על החלטת ועדת הכנסת בדבר ביקורי חברי הכנסת אצל אסירים ביטחוניים, והדיון המהיר בעניין "הגבלות על ביקורי חברי הכנסת בבתי הכלא".
יואב קיש: מרב מיכאלי לא הגיע.
מיקי רוזנטל: אני באתי לנמק במקומה.
מיקי רוזנטל: בקשתי היא כדלקמן, ואני באמת רוצה שתהיו עם נפש חפצה לבקשה, שנדחה את הדיון ברביזיה הזאת ליום שני.
מיקי רוזנטל: אני רוצה לנמק.
מיקי רוזנטל: זה באמת דיון עקרוני וחשוב, בניגוד למה שאולי מסתמן, משלושה טעמים קצרים.
מיקי רוזנטל: ראשית, בגלל מעשה שמיוחס לחבר הכנסת באסל, והוא באמת מעשה חמור, אנחנו מצמצמים את חסינות חברי הכנסת במהירות שאני לא בטוח שהיא ראויה.
מיקי רוזנטל: עצם העובדה שאנחנו מצמצמים את העניין הזה בלי שקיימנו דיון רציני, אני חושב שזאת טעות כשלעצמה, בלי קשר לתוצאה.
מיקי רוזנטל: אם כבר אנחנו נוקטים במהלך הזה של לצמצם את החסינות, והדבר הזה קורה כבר לאורך זמן, כל הזמן מצמצמים את החסינות, אז ראוי שזה יתקיים בדיון רציני ונרחב ביום שיש בו הרבה חברי כנסת ולא יום כמו היום.
מיקי רוזנטל: דבר שני, קונקרטית לגבי הצמצום הזה, היום בפקודת בתי-הסוהר יש אפשרות לשירות בתי-הסוהר, כמו שלמדתם מהמקרה האחרון, להחליט שהם לא נותנים לחברי כנסת להיכנס.
מיקי רוזנטל: או לחילופין הם מתלים את הכניסה שלו בבדיקה כזאת או אחרת.
אמיר אוחנה: אתה בטוח במה שאתה אומר?
מיקי רוזנטל: בטוח לגמרי.
מיקי רוזנטל: אמר את זה השר ארדן בדיון שאני נכחתי בו, וחלקכם נכחתם בו, שהיום שירות בתי הסוהר רשאי לעשות את זה בלי השינוי שאנחנו רוצים לחוקק פה.
מיקי רוזנטל: הדבר השלישי, שגם הוא לא פחות חשוב, כשאנחנו מדברים על אסירים ביטחוניים אז באופן אוטומטי אנחנו חושבים על אסירים ערביים בהכרח.
מיקי רוזנטל: בדימוי שלנו.
מיקי רוזנטל: אני רוצה לומר לכם שזכויותיהם של האסירים, כל האסירים, ערבים כיהודים, זה נושא מאוד רגיש, וראוי שהוא יהיה מפוקח כמו כל תחום במדינה.
מיקי רוזנטל: מאחר שהדברים נעשים מאחורי חומה ובריחים, שבעתיים קשה לפקח על הדבר הזה.
מיקי רוזנטל: לכן כל הגבלה בדבר הזה – ואני מכיר את ההחלטה שהתקבלה פה – היא משמעותית וראויה לחשיבה נוספת.
מיקי רוזנטל: לפיכך הבקשה שלי מהוועדה היא לא להצביע על הרביזיה עכשיו, ולאפשר שנבוא לטעון טיעונים נוספים ביום שני.
מיקי רוזנטל: אין שום סיבה למהר.
מיקי רוזנטל: אין עכשיו משהו על הפרק שמחייב עשרות ביקורים או דברים דרמטיים, ולכן אני חושב שמן הראוי להיענות לבקשה.
יואב קיש: יש רק טוען אחד לרביזיה, אנחנו לא פותחים פה דיון.
אוסאמה סעדי: אני רוצה לתמוך.
יואב קיש: תצביע איך שאתה רוצה.
יואב קיש: אנחנו לא מנהלים דיון.
אוסאמה סעדי: אפשר להגיד כמה דברים?
יואב קיש: רק אחרי ההצבעה על הרביזיה אתן לך לדבר.
יואב קיש: אני לא רוצה לפתוח את הדיון ברביזיה.
יואב קיש: יש טוען לרביזיה, אני הולך להשיב לו את דעתי האישית ואחרי זה תהיה הצבעה ואחרי זה אתן לך לדבר.
אוסאמה סעדי: לפני דעתך האישית אני רוצה להגיד כמה דברים בפקודת שב"ס שתתייחס לזה.
יואב קיש: אני לא רוצה.
יואב קיש: אגיד לכם בדיוק למה.
יואב קיש: אני לא פותח את הדיון, חברים, עם כל הכבוד.
יואב קיש: הדיון היה יסודי, הדיון היה מעמיק.
יואב קיש: פקודת שב"ס נלקחה בחשבון בדיון.
יואב קיש: נאמרו בדיון דברי השר והרבה דברים אחרים, ואני דוחה את טענתך שהדיון לא היה מקיף.
יואב קיש: היה מקיף, מעמיק, וכלל הכול.
יואב קיש: את זה אני אומר לך מדעתי הסובייקטיבית לגמרי.
מיקי רוזנטל: אין דעה שהיא לא סובייקטיבית.
יואב קיש: מעבר לכך, חיכינו כמה ימים עם הרביזיה הזאת, אבל יש חשיבות רבה שהיא מושלמת היום ותיקרא היום כהודעה במליאה באותו יום שבו אנחנו מסירים את החסינות, ולתפיסתי זאת עוד סיבה לא לאפשר דחייה ברביזיה.
יואב קיש: לכן אנחנו מצביעים על הרביזיה.
יואב קיש: אני מחדד – מי שעכשיו מצביע בעד, המשמעות היא שהוא רוצה לפתוח את הרביזיה.
יואב קיש: מי שיצביע נגד אומר שהוא דוחה את הרביזיה.
יואב קיש: נמנעים – אין הרביזיה לא נתקבלה.
יואב קיש: אוסאמה, בבקשה.
אוסאמה סעדי: אדוני היושב-ראש, חברי חברי הכנסת, אני חושב שמדובר בנושא עקרוני.
אוסאמה סעדי: אנחנו דנים בסוגיה הזאת של ביקור חברי כנסת גם עם נציבות שב"ס, גם עם השר לביטחון פנים, במשך חודשים.
אוסאמה סעדי: הנושא הגיע לידיו ולשולחנו של היועץ המשפטי לכנסת.
יואב קיש: הנושא הגיע לוועדה הזאת לדיון שיוסף ג'בארין ביקש אותו.
יואב קיש: זו החלטה שהוועדה הזאת הובילה.
אוסאמה סעדי: המחאה שלנו, אדוני היושב-ראש – חבר הכנסת ג'בארין פנה אליך לקיים את הדיון הזה.
אוסאמה סעדי: אם רוצים לשנות את זה ולקיים דיון עקרוני, בלי קשר למקרה של חבר הכנסת באסל גטאס, ולנצל את המקרה הזה על מנת לקדם אולי אג'נדות שאולי רצו בשב"ס לקדם מלכתחילה, ולקיים את הדיון שביקש חברי יוסף ג'בארין, שכבר חודשים אנחנו יושבים על המדוכה הזאת.
אוסאמה סעדי: לפני זה פנינו ליועץ המשפטי לכנסת, פנינו ליועץ המשפטי לממשלה בעניין הזה, בשאלה מה גדר החסינות של חבר כנסת בעניין הזה של הביקורים.
אוסאמה סעדי: יש פקודת נציבות של שב"ס, תקראו את זה.
אוסאמה סעדי: אני חושב שהיא מכסה ומאזנת בין כל האינטרסים, גם הביטחוני וגם החסינות שלנו כחברי כנסת והזכויות שלנו כחברי כנסת.
אוסאמה סעדי: אתם רוצים להקל על שב"ס ולאסור את זה באופן כליל?
אוסאמה סעדי: בבקשה, תגידו את זה.
אוסאמה סעדי: אני חושב שזה לא חוקתי ולא חוקי.
אוסאמה סעדי: זה פוגע פגיעה קשה.
יואב קיש: כרגע אמרת שזה בסמכות של שב"ס.
אוסאמה סעדי: יש להם סמכות לאסור.
אוסאמה סעדי: אבל אתם אוסרים פה באופן גורף, שכביכול החסינות של חבר כנסת לא כוללת את זכותו לבקר בבתי-כלא.
אוסאמה סעדי: קראתי את ההחלטות שלכם.
אוסאמה סעדי: דבר ראשון, איסור גורף.
אוסאמה סעדי: סעיף 1(א) קובע במפורש: חבר כנסת רשאי מכוח תפקידו להיפגש עם אסירים ועצורים, וזאת בתנאים ובמגבלות שיפורטו בפקודה זו.
אוסאמה סעדי: זאת אומרת, אתם פה משנים מהבסיס את הכלל שקבוע פה, שחבר כנסת רשאי.
יואב קיש: לא היית בדיון.
אוסאמה סעדי: כי אנחנו התנגדנו לדיון הזה.
אוסאמה סעדי: נקודה נוספת לחברי הכנסת, זה גם פוגע בחסינות שלכם.
אוסאמה סעדי: חבר כנסת צריך לקבל הסכמה מראש של האסיר ואישור לשכת הנציב.
אוסאמה סעדי: אני לא יכול להיכנס לכלא בלי שאקבל אישור, וזה בסמכותו של הנציב לאשר או לא לאשר.
אוסאמה סעדי: בעניין החיפוש, יש פרק מיוחד לאסיר ביטחוני, וכתוב: אין לערוך חיפוש במסמכיו של חבר הכנסת, למעט חיפוש באמצעות מגנומטר ידני.
אמיר אוחנה: את זה אני מכיר.
אוסאמה סעדי: כשאני הולך לשם, אדוני היושב-ראש, בודקים אותי ואני עובר במגנומטר.
אוסאמה סעדי: למה היה מה שהיה במקרה של באסל גטאס?
אוסאמה סעדי: כי ידעו ואמרו שקיבלו מידע מודיעיני, ולכן נתנו לו להיכנס, אפילו שזה זמזם.
אוסאמה סעדי: תבדוק, זה זמזם ונתנו לו להיכנס.
יואב קיש: אם הוא ידע שבודקים, למה הוא הלך עם זה?
מיקי רוזנטל: כי אף אחד לא יכול להיכנס למוח שלו.
אוסאמה סעדי: לכן אני אומר שצריך להבדיל בין האירוע שקרה לבין הדיון העקרוני.
אוסאמה סעדי: לכן אני חושב שאנחנו לא צריכים לשפוך את המים עם התינוק.
אוסאמה סעדי: בואו נקיים דיון עקרוני, לא ננצל את האירוע החד-פעמי שהיה, שעדיין בחקירה.
יואב קיש: חבל שלא באתם לדיון.
אוסאמה סעדי: ביקשנו ממך לדחות.
יואב קיש: לא הייתי דוחה את הדיון, לא תכננתי לדחות.
יואב קיש: לכן לדעתי עשיתם טעות שלא באתם.
יואב קיש: מעבר לכך, ופה אני עונה גם למיקי, הקפדנו על הפיקוח הפרלמנטרי.
יואב קיש: הנושא הזה הוגדר.
יואב קיש: הנושא הזה קיים בהחלטה.
אוסאמה סעדי: איך, שרק יו"ר ועדה יכול להיכנס?
יואב קיש: היא מאוזנת מאוד לתפיסתי.
יואב קיש: מצד אחד יש חוות דעת שב"כ, שמגדירה בצורה הכי ברורה, וכל אחד שהיה שם קרא את זה.
אוסאמה סעדי: אבל שב"כ יכול לאסור גם היום.
יואב קיש: אתה סותר את עצמך.
אוסאמה סעדי: ביקשתי כמה פעמים לבקר, אמרו לי שאסור, לא ביקרתי.
יואב קיש: הדיון נעשה.
יואב קיש: לקחנו החלטה מאוזנת שמשמרת מצד אחד פיקוח פרלמנטרי ומצד שני מונעת את הנזק שקיים בביקורים האלה, כפי שהוצג בדוח השב"כ.
יואב קיש: בבקשה, שולי מועלם, ולאחר מכן יוליה.
שולי מועלם-רפאלי: אדוני היושב-ראש, אוסאמה אני חייבת להגיד לך, וגם לך מיקי, גם לנו יש קצת כאבי בטן, והעליתי את כאבי הבטן האלה בשני הדיונים שהיו, עוד לפני המקרה הספציפי של בקשת היועץ המשפטי לממשלה שהייתה אתמול.
שולי מועלם-רפאלי: כן ביקשנו לחדד את העניין של ראשי ועדות ויושב-ראש הכנסת וכן הייתה התחייבות של השר לשיקול דעת לגבי בקשות ספציפיות.
שולי מועלם-רפאלי: בסוף בסוף, מהממצאים שהוצגו שם, אגיד מאוד בזהירות שהוצגו שם מספרים שלא השאירו ברירה לחברי כנסת כמוני, אלא לתמוך בהחלטה.
אוסאמה סעדי: מספרים על מה?
שולי מועלם-רפאלי: של בקשות וביקורים של חברי כנסת אצל אסירים ביטחוניים.
שולי מועלם-רפאלי: המספרים לא הגיוניים, אם אנחנו מדברים על המטרה של פיקוח פרלמנטרי.
שולי מועלם-רפאלי: זאת אומרת, זה עבר כבר לפאזה אחרת.
שולי מועלם-רפאלי: אני אומרת את זה מאוד בזהירות, כי כביכול מדוע אני בודקת למה הולכים לבקר.
אוסאמה סעדי: אישרו לאולמרט 200 עורכי-דין שביקרו אותו.
שולי מועלם-רפאלי: אני ממש לא רוצה לפתוח את זה, כי אוי ואבוי אם נשים עכשיו הגבלות גם על ביקורי אסירים לא ביטחוניים.
מיקי רוזנטל: חלילה אם מחר חבר כנסת ייסע למחנה צבאי, ייכנס פנימה, יעשה שטות ויהרוג חייל, אז לא ניתן אחר כך לנסוע?
יוליה מלינובסקי: מיקי, אל תפתח פה לשטן.
יוליה מלינובסקי: כבר ראינו דברים.
שולי מועלם-רפאלי: אני מצטערת שלא הייתם בדיון, כי אני חושבת שבדיון שהיה עם השר ועם ראשי השב"ס הוצגו נתונים שלא יכולנו להישאר במקום שלא ברור לנו למה באים.
אוסאמה סעדי: היה ניצול לרעה וציני במה שקרה.
שולי מועלם-רפאלי: היה ניצול לרעה של חברי הכנסת בביקורים של אסירים ביטחוניים.
אוסאמה סעדי: אל תכלילי.
אוסאמה סעדי: היה דיון עם השב"ס בוועדת הפנים ואמר יו"ר ועדת הפנים, דוד אמסלם, שהוא הולך לקיים דיון עם השב"ס בנושא הספציפי הזה.
אוסאמה סעדי: חיכינו לדיון הזה, ששב"ס יבוא ויגידו לנו את הנתונים.
אוסאמה סעדי: אני מבקר את האסירים האלה, אני יו"ר ועדת האסירים ברשימה המשותפת, אני יודע כמה ביקרו, כמה ביקשו ויש לנו הנתונים.
אוסאמה סעדי: אבל היה ניצול ממש ציני בעניין של האירוע האחרון.
יואב קיש: יוליה, בבקשה.
יוליה מלינובסקי: תודה, כבוד היושב-ראש.
יוליה מלינובסקי: אוסאמה, כמובן פיקוח פרלמנטרי זה חשוב.
יוליה מלינובסקי: אבל הכול צריך להיות מידתי.
אוסאמה סעדי: אבל פה אוסרים בכלל.
אוסאמה סעדי: אני מסכים אתך שצריך להיות מידתי.
אוסאמה סעדי: האם אמרתי שכל יום אני רוצה לבקר?
אוסאמה סעדי: אף אחד לא אומר.
אוסאמה סעדי: אבל מה שעשו פה זה הפוך לגמרי.
יוליה מלינובסקי: כנראה מישהו חרג מהנורמות, וזה המחיר.
אוסאמה סעדי: מענישים את כולנו?
אוסאמה סעדי: זה בדיוק העניין שאמר מיקי.
אוסאמה סעדי: אם מישהו חרג, הוא יקבל את העונש שלו.
מיקי רוזנטל: אנחנו מענישים את עצמנו.
יוליה מלינובסקי: זו דעתך, זו דעתי.
יוליה מלינובסקי: אני מבקשת ומציעה לחברי הכנסת לעשות פיקוח פרלמנטרי יותר הדוק בזמן הפנוי בבתי-חולים ולא בבתי-סוהר.
יוליה מלינובסקי: אולי זה יותר יעיל.
יואב קיש: שלום לכולם, צהריים טובים, מתנצל על האיחור.
יואב קיש: אנחנו נפתח את הישיבה שתדון בנושא: העסקת אנשים עם מוגבלות בכנסת, במסגרת ציון היום הבינלאומי לזכויות אנשים עם מוגבלות.
יואב קיש: קודם כל, תודה לליאת שפה עומדת ליד מנכ"ל הכנסת ומתרגמת לשפת הסימנים.
יואב קיש: עשינו את הדיון הזה לקשת חברי הכנסת: קארין אלהרר ואילן גילאון, שביקשו שנקיים דיון בנושא הנושא.
יואב קיש: אני חושב שהנושא הזה מאוד חשוב, ואני חושב שהכנסת בעניין הזה מהווה דוגמה וראוי שהעניין הזה יוצג ואנשים ידעו וייראו.
יואב קיש: אני מאחל לכל המגזר הציבורי וגם למגזר הפרטי ללכת בכיוון הזה ולעמוד גם בחקיקה שנעשתה לאחרונה בכנסת, וגם במגזר הפרטי, הסיכום שיש בין ההסתדרות למעסיקים.
יואב קיש: ברשות חברי הכנסת, אני אתן דווקא למנכ"ל להציג את המצגת, ואחרי זה נושא שילוב עובדים עם מוגבלות בכנסת.
אלברט סחרוביץ: תודה רבה, אדוני היושב-ראש.
אלברט סחרוביץ: בהזדמנות זו, גם מגיע לך מזל טוב ליום הולדתך.
אילן גילאון: מזל טוב.
אילן גילאון: בשבוע הבא נביא לך ריבה.
אילן גילאון: תקבל.
אלברט סחרוביץ: כבר היה שווה.
<אתי בן יוסף: אלוף הריבות.